CELEX: 32012R1124
Language: fi
Date: 2012-11-26 00:00:00
Title: Komission täytäntöönpanoasetus (EU) N:o 1124/2012, annettu 26 päivänä marraskuuta 2012 , tiettyjen tavaroiden luokittelusta yhdistettyyn nimikkeistöön

1.12.2012   
            
            
               FI
            
            
               Euroopan unionin virallinen lehti
            
            
               L 331/7
            
         KOMISSION TÄYTÄNTÖÖNPANOASETUS (EU) N:o 1124/2012,
   annettu 26 päivänä marraskuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä marraskuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Hermeettisesti suljettu punnitusanturi (ns. punnituskenno), jossa on siltakytkennällä toteutettu venymäanturi ja jonka mitat ovat noin 13 × 3 × 3 cm.
                  Punnituskenno aktivoituu fyysisen voiman taivuttaessa venymäanturin lankaa. Fyysinen voima muuttaa langan vastusta ja aiheuttaa siltakytkennän epäsymmetrisyyden, mikä puolestaan muuttaa läpi kulkevan virran jännitettä.
                  Punnituskenno muuntaa siihen kohdistuvan fyysisen voiman sähkösignaaliksi suhteessa kyseiseen voimaan. Signaali luetaan, prosessoidaan ja esitetään laitteella, joka ei ole mukana, kun tavara esitetään tullille.
                  Punnituskenno on suunniteltu käytettäväksi esim. lattiavaaoissa, sekoittimissa, astiavaaoissa ja nestesäiliövaaoissa.
               
               
                  9031 80 98
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan, 6 yleisen tulkintasäännön, XVI jakson 1 huomautuksen m alakohdan sekä CN-koodien 9031, 9031 80 ja 9031 80 98 nimiketekstien mukaisesti.
                  Punnituskenno on suunniteltu muuntamaan fyysistä voimaa sähkösignaaliksi mittaustarkoituksia varten. Koska se itse ei näytä mittauksen tulosta, sitä pidetään muualle 90 ryhmään kuulumattomana epätäydellisenä mittauslaitteena. Sen vuoksi luokittelu nimikkeeseen 8423 punnituslaitteen osaksi ei tule kyseeseen (katso harmonoidun järjestelmän selitykset, nimike 9031, A kappale, 30 kohta).
                  Näin ollen tavara on luokiteltava CN-koodiin 9031 80 98 muualle 90 ryhmään kuulumattomaksi muuksi kojeeksi.